William Lawrence Bragg

Sir William Lawrence Bragg (Adelaide, 1890eko martxoaren 31 – Waldringfield, Ipswich, 1971ko uztailaren 1a) Australian jaioa britainiar fisikaria izan zen. Bere aitarekin batera Fisikako Nobel Saria eskuratu zuen bere izena daraman legeari esker (1915). X izpien bidez kristalen egitura ikertu zuen. 25 urterekin jaso zuen saria, orain arteko gazteena.

1907an Ingalaterrara joan zen familiarekin. Matematika eta fisika ikasi zituen Cambridgeko Unibertsitatean. Lehen Mundu Gerran etsaien artilleriaren kokapena ikertu zuen soinua neurtzen. Gerraostean Manchesterreko Unibertsitatean irakatsi zuen eta Fisikako Laborategi Nazionaleko zuzendaria izan zen. Ondoren, irakasle izan zen Cambridgen eta Royal Institution-en.

Kategoria:Erresuma Batuko fisikariak
Kategoria:Australiako fisikariak
Kategoria:Royal Domina
Kategoria:Royal Societyko kideak
Kategoria:Fisikako Nobel Saridunak
Kategoria:Adelaidetarrak
Kategoria:Lehen Mundu Gerrako Britainiar Armadako pertsonala
Kategoria:Copley Domina